O concilio de Gostanza estió o setzeno concilio ecumenico d'a Ilesia Catolica. Fue convocato o 30 d'octubre de 1413 por l'antipapa Chuan XXIII de Pisa y l'aprobación de Sechismundo, o emperador d'o Sacro Imperio Romano-Chermanico con a intención de rematar con o Gran Scisma d'Occident y estudear a reforma d'a ilesia. O concilio estió reunito dende l'anyo 1414 dica l'anyo 1418 en a ciudat de Gostanza (Sacro Imperio Romano-Chermanico), en l'actual Alemanya). O reformador checo Jan Hus fue convocato pero quan arribó fue cremato vivo en a foguera o 6 de chuliol de 1415.